open-index/open-wikipedia-markdown huggingface dataset:
Ανδρέας Ζυγομαλάς

Ο **Ανδρέας Ζυγομαλάς** (1803-1876) ήταν Έλληνας αγωνιστής του 1821, ιατρός, πολιτικός της νεοσύστατης Ελλάδας, πληρεξούσιος, υπουργός και δημοσιογράφος - εκδότης.
## Βιογραφικά στοιχεία
Γεννήθηκε στη Σμύρνη το 1803, αλλά νεαρός πήγε στην Χίο. Η καταγωγή του ήταν από τις αρχαιότερες ελληνικές οικογένειες. Ήταν γιος του Γεωργίου Ζυγομαλά (1785-1854) και της Μαρίας Παναγιωτάκη.  

Με την εκδήλωση της επανάστασης του 1821 στη Χίο, συμμετείχε και συμπαρατάχθηκε με το σώμα του Σαμιώτη Λυκούργου Λογοθέτη. Πήρε μέρος στους αγώνες στη Χίο, και το Μεσολόγγι μέχρι τη λύση της πολιορκίας, στο Ναύπλιο, στην Τρίπολη και στην Αθήνα. Στην Ακρόπολη των Αθηνών προσβλήθηκε σοβαρά από βαριά ασθένεια (τύφος) και σώθηκε ως εκ θαύματος. Για ανάρρωση το 1824 ταξίδεψε στην Τεργέστη και τον ίδιο χρόνο σπούδασε στην Πάντοβα και κατόπιν στο Παρίσι ιατρική, με υποτροφία του Καποδίστρια.  

Επέστρεψε στην Ελλάδα το 1832 και εγκαταστάθηκε αρχικά στην Ύδρα, και αργότερα στις Σπέτσες ασκώντας το ιατρικό επάγγελμα. Στα χρόνια του Όθωνα εγκαταστάθηκε στο Ναύπλιο, όπου παντρεύτηκε τη Μαρία Ν. Ταμπακοπούλου (1813-1882) και απέκτησε αρκετά παιδιά μεταξύ των οποίων ο Γεώργιος, η Φωτεινή, ο Ιωάννης και ο Αντώνιος. Ο τελευταίος ήταν ο μόνος που απέκτησε τέκνο, τον Ανδρέα Ζυγομαλά (1890-1914), Μπιζανομάχο και ήρωα αγωνιστή της Αυτόνομης Βορείου Ηπείρου - ήταν ο μόνος που έφερε το όνομα του παππού του. 

Το 1843 εκλέχτηκε πανηγυρικά αντιπρόσωπος των Κρητών στην Α΄ Εθνική Συνέλευση στην Αθήνα.Το 1843 δραστηριοποιήθηκε στην προετοιμασία του κινήματος της Γ' Σεπτεμβρίου. Ήταν στέλεχος του Γαλλικού Κόμματος και κατέλαβε διαδοχικά υψηλές θέσεις από το 1844 εως και το 1847 (επιθεωρητής των Υγειονομειών του Κράτους), ενώ το 1848 τοποθετήθηκε νομάρχης Αττικοβοιωτίας και τον επόμενο χρόνο νομάρχης Αιτωλίας και Ακαρνανίας. Το 1851 νομάρχης Κυκλάδων και το 1852 νομάρχης Φθιώτιδος και Φωκίδος. Επίσης χρημάτισε υπουργός ναυτικών στην Κυβέρνηση Αλέξανδρου Μαυροκορδάτου 1854. Δεδηλωμένος αντιοθωνιστής εγκατέλειψε την Ελλάδα και ανέλαβε πρόξενος στη Σμύρνη και μετέπειτα γενικός πρόξενος της Αιγύπτου. 

Ο Ανδρέας Ζυγομαλάς ασχολήθηκε και με τη δημοσιογραφία στην έκδοση της εφημερίδας «Ο φίλος του Λαού», και διακρίθηκε ως ένας από τους άριστους και πιο τολμηρούς δημοσιογράφους. 

Απεβίωσε το 1876 στην Αθήνα σε ηλικία 73 ετών.

## Παραπομπές


## Πηγές
* Ανδρέας Ζυγομαλάς - Βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Αγωνιστές του 1821
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες πληρεξούσιοι
Ανδρεας Γεωργιου
Ιωάννης Ζυγομαλάς

Με το ονοματεπώνυμο **Ιωάννης Ζυγομαλάς** μπορεί να αναφέρεται κάποιο από τα εξής πρόσωπα:
* Ο Ιωάννης Ζυγομαλάς (1498 - 1584), λόγιος του 16ου αιώνα
* Ο Ιωάννης Α. Ζυγομαλάς (1842 - 1877)
Περικλής Διαμαντής

Ο **Περικλής Διαμαντής** ήταν διάσημος Έλληνας αριθμομνήμων του 19ου και 20ού αιώνα.

Είχε την αφάνταστη ικανότητα να αποστηθίζει γρήγορα τα πάντα. Ο ίδιος περιέγραφε την ικανότητά του αυτή, ως «φυσικό δώρημα οπτικής μνήμης». Είχε δηλαδή τόσο γερή μνήμη, που ήταν σαν να είχε μπροστά του το χαρτί με τους αριθμούς.

Εξετάστηκε από γιατρούς στο Παρίσι, οι οποίοι μετά από τεστ που του έκαναν, πιστοποίησαν ότι είχε πραγματικά αυτή την ικανότητα.

Έκανε περιοδεία δίνοντας διαλέξεις και απόκτησε παγκόσμια φήμη. Στις διαλέξεις του έλυνε τις εξής ασκήσεις:
* γρήγορη αποστήθιση πέντε πενταψήφιων αριθμών
* εξαγωγή τετραγωνικής, κυβικής και τέταρτης ρίζας μέχρι δωδεκαψήφιων αριθμών
* πολλαπλασιασμό δεκαψήφιου επί τριψήφιου αριθμού
* διαίρεση δεκαψήφιου δια τριψήφιου αριθμού
* υπολογισμό τόκου και επιτοκίου
* γρήγορη αποστήθιση τεσσάρων μεγάλων πινάκων που ήταν γεμάτοι αριθμούς και εν συνεχεία τροχάδην απαγγελία μπροστά στο κοινό

## Πηγές
* Περικλής Διαμαντής - Βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Έλληνες μαθηματικοί
Δημήτριος Μιαούλης

Με το ονοματεπώνυμο **Δημήτριος Μιαούλης** μπορεί να αναφέρεται κάποιο από τα εξής πρόσωπα:
* Ο Δημήτριος Α. Μιαούλης, (1794 - 1836) αγωνιστής του 21
* Ο Δημήτριος Δ. Μιαούλης, (1836 - 1899) στρατιωτικός
Ιωάννης Βαλαωρίτης

Ο **Ιωάννης Βαλαωρίτης** ήταν πολιτικός και έμπορος.

Ήταν γιος του Χαράλαμπου Βαλαωρίτη και καταγόταν από την Οικογένεια Βαλαωρίτη. Ασχολήθηκε με την πολιτική και εξελέγη γερουσιαστής το 1852 και βουλευτής. Ήταν παντρεμένος με την  Αναστασία Τυπάλδου-Φορέστη και γιος του ήταν ο Αριστοτέλης Βαλαωρίτης.

## Πηγές


Ιωανν
Διεθνές Λογοτεχνικό Βραβείο IMPAC Dublin

thumb|right|Το λογότυπο του βραβείου

Το **Διεθνές Λογοτεχνικό Βραβείο Δουβλίνου** (, ) είναι λογοτεχνικό βραβείο που απονέμεται ετησίως στο καλύτερο μυθιστόρημα γραμμένο στα αγγλικά ή μεταφρασμένο στα αγγλικά. Συνοδεύεται από χρηματικό έπαθλο 100.000 ευρώ, ποσό το οποίο προέρχεται εξ ολοκλήρου από τον προϋπολογισμό του δήμου του Δουβλίνου της Ιρλανδίας. 
 
Στην επιλογή των νικητών κάθε έτους συμμετέχει ένα μεγάλο δίκτυο βιβλιοθηκών παγκοσμίως - 400 βιβλιοθήκες σε 177 χώρες - οι οποίες καλούνται να υποδείξουν μια λίστα με τα καλύτερα κατά τη γνώμη τους, βιβλία γραμμένα ή μεταφρασμένα στην αγγλική της εκάστοτε χρονιάς. 

Από αυτές τις λίστες, μια επιτροπή κριτών (η οποία αλλάζει κάθε χρόνο), διαλέγει το καλύτερο βιβλίο.
Το βραβείο είναι ανοιχτό για οποιοδήποτε έργο έχει γραφεί και εκδοθεί στα αγγλικά έως και δύο χρόνια πριν το έτος της υποψηφιότητάς του, ενώ τα μεταφρασμένα στην αγγλική βιβλία, πρέπει να έχουν κυκλοφορήσει στη γλώσσα που γράφτηκαν έως και έξι χρόνια πριν τη μετάφρασή τους. Σε περίπτωση απονομής του βραβείου σε μεταφραστή, το ποσό μοιράζεται σε 75.000 ευρώ για τον συγγραφέα και 25.000 για τον μεταφραστή. 
Η οργάνωση και διαχείριση του βραβείου γίνεται από το δημοτικό συμβούλιο και τις δημοτικές βιβλιοθήκες της πόλης του Δουβλίνου, μετά την αποχώρηση της αμερικανικής εταιρείας IMPAC, η οποία το χρηματοδοτούσε από τη θεσμοθέτησή του το 1994, μέχρι και το 2013 που αποχώρησε λόγω έλλειψης πόρων.

## Νικητές

## Παραπομπές


## Εξωτερικοί σύνδεσμοι
*  

Κατηγορία:Βραβεία Λογοτεχνίας
Κατηγορία:Πολιτισμός της Ιρλανδίας
Ιωάννης Α. Ζυγομαλάς

Ο **Ιωάννης Ζυγομαλάς** (1842 - Ιανουάριος 1877) ήταν Έλληνας αγωνιστής της Κρητικής Επανάστασης.

## Βιογραφικά στοιχεία
Γεννήθηκε στην Αθήνα το 1842. Γονείς του ήταν ο Ανδρέας Ζυγομαλάς και η Μαριόρα Ταμπακοπούλου. Αδέλφια του ο διπλωμάτης Γεώργιος Ζυγομαλάς και ο πολιτευτής Αντώνιος Ζυγομαλάς.

Υπηρέτησε στο στρατό με το βαθμό του αξιωματικού του πεζικού. Πήρε μέρος από τους πρώτους στις μάχες στην επανάσταση της Κρήτης υπό τις διαταγές του Π. Κορωναίου και του Ζιμβρακάκ. Πολέμησε επίσης στη Γαλλία κατά τον Γαλλογερμανικό πόλεμο στην περίφημη Legion Héllenique και έλαβε το παράσημο της Λεγεώνος της Τιμής.

Τραυματίστηκε σοβαρά στο στήθος από μια σφαίρα που του έμεινε στο στήθος και από την οποία πέθανε λίγα χρόνια αργότερα τον Ιανουάριο του 1877 στην Αθήνα.

## Παραπομπές


## Πηγές
* Ιωάννης Ζυγομαλάς - Βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Έλληνες επαναστάτες
Ιωαννης Ανδρεα
Κλαούντιο Μαρκίζιο

Ο **Κλάουντιο Μαρκίζιο** (*Claudio Marchisio*, 19 Ιανουαρίου 1986) είναι Ιταλός διεθνής ποδοσφαιριστής, που αγωνίζεται ως μέσος στη Ζενίτ Αγίας Πετρούπολης.

## Καριέρα
Γεννήθηκε στις 19 Ιανουαρίου του 1986 στην κωμόπολη Κιέρι της επαρχίας του Τορίνο είναι δεξιοπόδαρος και έχει ύψος 180 εκατοστά. Προέρχεται από οικογένεια οπαδών της Γιουβέντους ενώ ο ίδιος έχει διατελέσει κατά την παιδική του ηλικία μπολ μπόι στο Στάδιο Ντέλε Άλπι. Ξεκίνησε το ποδόσφαιρο σε μικρή ηλικία από τα τμήματα υποδομής της Γιουβέντους και την αγωνιστική περίοδο 2005/06, προωθήθηκε στην επαγγελματική ομάδα χωρίς όμως να πάρει χρόνο συμμετοχής από τον Φάμπιο Καπέλλο παρά το γεγονός ότι βρέθηκε αρκετές φορές στην αποστολή της ομάδας.
Την περίοδο 2006/07 είχε 25 συμμετοχές με τη Γιουβέντους στην Serie B ενώ την επόμενη σεζόν αγωνίστηκε με τη μορφή δανεισμού σε 26 αγώνες στη Σέριε Α με την Έμπολι. Με την επιστροφή του στην ομάδα του Τορίνο κατάφερε να καθιερωθεί ενώ από πολλούς παρομοιάζεται με τον παλαίμαχο Ιταλό ποδοσφαιριστή Μάρκο Ταρντέλι. Τον Οκτώβριο του 2009 ταλαιπωρήθηκε από έναν τραυματισμό, που τον άφησε σχεδόν δύο μήνες εκτός δράσης, αλλά παρά την κακή χρονιά της Γιουβέντους, που την βρήκε να τερματίζει στην 7η θέση του ιταλικού πρωταθλήματος, κατάφερε να αποσπάσει θετικές κριτικές. Τον Αύγουστο του 2018 λύθηκε το συμβόλαιό του με τη Γιουβέντους.

Ο Μαρκίζιο είναι από το 2009 διεθνής με την Εθνική Ιταλίας μετρώντας 55 συμμετοχές και πέντε γκολ, ενώ ήταν μέλος της αποστολής που συμμετείχε στο Μουντιάλ 2010 στη Νότια Αφρική, στο Euro 2012 που διεξήχθη στα γήπεδα της Πολωνίας και της Ουκρανίας και στο Μουντιάλ 2014.
To 2008 συμμετείχε στους Ολυμπιακούς Αγώνες του Πεκίνου.

## Στατιστικά

thumb|200px|Ο Κλάουντιο Μαρκίζιο με τα χρώματα της Γιουβέντους

## Πηγές

* Στατιστικά ποδοσφαιριστή
* Προφίλ στην επίσημη ιστοσελίδα της Γιουβέντους

## Παραπομπές


Κατηγορία:Ιταλοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Έμπολι ΦΚ
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Ιωάννης Παπαζαφειρόπουλος

Ο **Ιωάννης Παπαζαφειρόπουλος** (1829 - 1879) ήταν Έλληνας πολιτικός.

## Βιογραφικά στοιχεία
Γεννήθηκε το 1829. Σπούδασε στην Χαϊδελβέργη νομικά και επέστρεψε στην Ελλάδα, όπου εγκαταστάθηκε ως δικηγόρος στο Ναύπλιο. 

Πήρε μέρος στην επανάσταση του Ναυπλίου και εξορίστηκε μετά την αποτυχία της. Κατέφυγε στην Αλεξάνδρεια μέχρι της Οκτωβριανής επανάστασης, οπότε και ξανά επέστρεψε στην Ελλάδα. 

Αναδείχτηκε πληρεξούσιος της Τρίπολης στην Β' Συνέλευση των Αθηνών, και έγινε Υπουργός Δικαιοσύνης. Από τότε αντιπροσώπευε συνέχεια την επαρχία του στην Βουλή και έγινε τέσσερις φορές Υπουργός Δικαιοσύνης. Απεβίωσε από τυφοειδή πυρετό στην Τρίπολη στις 5 Αυγούστου 1879.

## Πηγές
* 

Κατηγορία:Έλληνες υπουργοί Δικαιοσύνης
Κατηγορία:Έλληνες πληρεξούσιοι
Κατηγορία:Βουλευτές Αρκαδίας
Σιφώνιο

Το **σιφώνιο** ή πιπέττα είναι εργαστηριακό εργαλείο που χρησιμοποιείται για την ακριβή μέτρηση και μεταφορά όγκου υγρού. 

## Παραλλαγές σιφωνίων και τρόποι χρήσης
Τα σιφώνια χρησιμοποιούνται στα εργαστήρια χημείας, μοριακής βιολογίας και φαρμακευτικής. Διακρίνονται ανάλογα με τον όγκο υγρού που περιέχουν και το υλικό κατασκευής τους. Συνήθως έχουν σχήμα μακρόστενης, κυλινδρικής γυάλινης βέργας με βαθμολόγηση στην πλευρική επιφάνειά τους. Όταν ο όγκος τους κυμαίνεται μεταξύ 1 και 1000 μl ονομάζονται μικροπιπέττες ενώ για μεγαλύτερους όγκους υγρού ονομάζονται μακροπιπέττες ή απλά σιφώνια.   

Οι πιπέττες μεγαλύτερης ακρίβειας είναι συνήθως πλαστικές και χρησιμοποιείται για την μεταφορά υγρών σ’ αυτές ηλεκτρονικό όργανο πλήρωσης. Το όργανο προσαρμόζεται στην κορυφή του σιφωνίου. Συλλέγει την ποσότητα του υγρού δημιουργώντας υποπίεση μέσα στο σιφώνιο με αποτέλεσμα το υγρό να ανέρχεται. Για μεγαλύτερα σιφώνια όπου δεν απαιτείται ιδιαίτερα μεγάλη ακρίβεια, χρησιμοποιείται για την μεταφορά υγρού πλαστική σφαίρα αναρρόφησης. Με την χρήση ειδικών βαλβίδων που περιλαμβάνει επιτυγχάνεται η άνοδος και η κάθοδος του υγρού στο σιφώνιο.

## Όργανα πλήρωσης
Για την άντληση υγρού στα σιφώνια χρησιμοποιούνται τριών ειδών όργανα που ονομάζονται όργανα πλήρωσης σιφωνίων ή βοηθοί. Αυτά είναι η πλαστική σφαίρα αναρρόφησης, η αντλία σιφωνίου και η ηλεκτρονική αντλία. Η πλαστική σφαίρα αναρρόφησης περιλαμβάνει τρεις βαλβίδες που σημειώνονται με τα γράμματα Α, Ε , και S. Η βαλβίδα Α αφαιρεί τον αέρα από την σφαίρα. Με την βαλβίδα S επιτυγχάνεται η άντληση υγρού ενώ με την Ε αφαιρείται υγρό. Η αντλία σιφωνίων περιλαμβάνει έναν τροχό αναρρόφησης στο πάνω μέρος του με τον οποίο επιτυγχάνεται η άντληση υγρού και ένα έμβολο εκροής με το οποίο αφαιρείται υγρό.

## Εξωτερικοί σύνδεσμοι

* Πανεπιστήμιο Πατρών Όργανα εργαστηρίου χημείας
* Η χρήση του σιφωνίου
*Helpful Hints on the Use of a Pipet and calibration 

Κατηγορία:Όργανα εργαστηρίου χημείας
Κατηγορία:Όργανα εργαστηρίου βιολογίας
Φώτιος Χρυσανθόπουλος

Ο **Φώτιος Χρυσανθόπουλος** ή **Φωτάκος** (1798 - 13 Σεπτεμβρίου 1879) ήταν αγωνιστής της επανάστασης του 1821 και συγγραφέας.
## Βιογραφικά στοιχεία
Γεννήθηκε στα Μαγούλιανα Αρκαδίας, πήρε ενεργό μέρος στην ελληνική επανάσταση και ήταν υπασπιστής του Θεόδωρου Κολοκοτρώνη. Συνέγραψε πολλά γεγονότα της επανάστασης και βίους αγωνιστών και επιφανών εκείνης της περιόδου. Απεβίωσε σε βαθιά γεράματα και πάμφτωχος στην Τρίπολη το Σεπτέμβριο του 1879.

## Συγγράμματα
* 
* 
* 

## Παραπομπές


## Πηγές
* 

## Εξωτερικοί σύνδεσμοι

* Ανδριάκαινα Ελένη, *[http://thesis.ekt.gr/thesisBookReader/id/11732#page/1/mode/2up Το "νόημα του ΄21" στα απομνημονεύματα του Φωτάκου]*, Διδακτορική διατριβή, Πάντειο Πανεπιστήμιο Κοινωνικών και Πολιτικών Επιστημών-Τμήμα Κοινωνιολογίας, 1999

Κατηγορία:Αγωνιστές του 1821
Σταγονόμετρο

right|150px|thumb|Σταγονόμετρα
Το **σταγονόμετρο** η πιπέττα Παστέρ είναι μικρό εργαστηριακό εργαλείο που  χρησιμοποιείται για μεταφορά μικρών ποσοτήτων υγρού. Το σταγονόμετρο αποτελείται από έναν λεπτό γυάλινο ή πλαστικό σωλήνα ο οποίος καταλήγει σε στενή οπή από την οποία στάζει το υγρό. Στην άλλη του πλευρά  είναι προσαρμοσμένη μία ελαστική προέκταση που βοηθάει στην αναρρόφηση του υγρού. Το υγρό ρέει από την οπή ασκώντας μικρή πίεση στην ελαστική προέκταση. Ονομάζεται και πιπέττα Παστέρ από τον Γάλλο μικροβιολόγο Λουί Παστέρ ο οποίος το χρησιμοποίησε σε μεγάλο βαθμό στα πειράματά του. 

## Εξωτερικοί σύνδεσμοι
* Πανεπιστήμιο Πατρών Όργανα εργαστηρίου χημείας
* Η χρήση του σταγονόμετρου 

Κατηγορία:Όργανα εργαστηρίου χημείας
Κατηγορία:Όργανα εργαστηρίου βιολογίας
Σφαιρική φιάλη

right|thumb|225px|Σφαιρικές φιάλες
Η **σφαιρική φιάλη** είναι μέρος του εργαστηριακού εξοπλισμού ενός εργαστηρίου χημείας. Έχει σφαιρικό σχήμα με λαιμό που προεξέχει στην κορυφή της για να επιτρέπει το κράτημα και την εύκολη ανάδευση του υγρού που περιέχει. 
Στηρίζεται όρθια σε μεταλλική ράβδο με την βοήθεια βραχίονα που περιλαμβάνει σφικτήρα ή πάνω σε ειδικούς δακτυλίους από φελλό ή από ελαστικό υλικό. Οι σφαιρικές φιάλες διακρίνονται σε ευρύλαιμες και στενόλαιμες ανάλογα με το πάχος του λαιμού τους. Εκτός από την τυπική σφαιρική φιάλη υπάρχουν και σφαιρικές φιάλες δίλαιμες ή τρίλαιμες, που χρησιμοποιούνται σε πειράματα που απαιτούν δύο ή τρεις διαφορετικές ταυτόχρονες διεργασίες.

## Εξωτερικοί σύνδεσμοι
* Πανεπιστήμιο Πατρών Όργανα εργαστηρίου χημείας

Κατηγορία:Όργανα εργαστηρίου χημείας
Σπύρος Πομώνης

Ο **Σπύρος Πομώνης** (12 Φεβρουαρίου 1944 - 28 Ιουλίου 2020) ήταν Έλληνας διεθνής ποδοσφαιριστής, που αγωνιζόταν ως ακραίος επιθετικός. Διακρίθηκε ιδιαίτερα στη θέση του αριστερού ακραίου επιθετικού και φημιζόταν για την ταχύτητά του και την πολύ καλή του ντρίμπλα.

## Καριέρα
### Σε συλλογικό επίπεδο
Αγωνίστηκε για πρώτη φορά το 1961 σε ηλικία 17 ετών στην ΑΕΚ, όπου καθιερώθηκε δύο χρόνια αργότερα, το 1963 και παρέμεινε στην "Ένωση" 12 χρόνια. Το καλοκαίρι του 1973 αποχώρησε και ακολούθως μεταγράφηκε στον Εθνικό Πειραιώς, με τη φανέλα του οποίου αγωνίστηκε 1 χρονιά πραγματοποιώντας 9 συμμετοχές και 1 τέρμα στο πρωτάθλημα και με το τέλος της περιόδου 1973-74 τερμάτισε και την επαγγελματική ποδοσφαιρική του σταδιοδρομία. Το καλοκαίρι του 1974 μεταγράφηκε στην ομάδα του Σαρωνικού Αίγινας, όπου ως βετεράνος πλέον αγωνίστηκε στο ερασιτεχνικό τοπικό πρωτάθλημα του Πειραιά.

### Στις εθνικές ομάδες
Ο Σπύρος Πομώνης αγωνίστηκε με την εθνική Ελλάδας σε 5 αγώνες και σημείωσε ένα τέρμα (σκόραρε το νικητήριο τέρμα στη φιλική νικηφόρα αναμέτρηση με 2-1 εναντίον της Ιταλίας τον Μάρτιο του 1972), στο διάστημα 1964-72. Η πρώτη του εμφάνιση πραγματοποιήθηκε στις 8 Απριλίου 1964, στην εντυπωσιακή εντός έδρας νίκη με 4-1 επί της Αγγλίας για το προολυμπιακό τουρνουά εν όψει των Ολυμπιακών Αγώνων του 1964.

Υπήρξε διεθνής και με την εθνική Νέων, αγωνιζόμενος στο ευρωπαϊκό πρωτάθλημα Νέων του 1962.

## Τίτλοι
* Πρωταθλήματα Ελλάδας: 2 (1967-68, 1970-71)
* Κύπελλα Ελλάδας: 2 (1963-64, 1965-66)

## Παραπομπές


## Πηγές

* Οι κορυφαίοι Έλληνες των 60's, www.gazzetta.gr
* Παίκτες που έχουν γράψει ιστορία με τη φανέλα της ΑΕΚ, oneloveaek.blogspot.gr
* Το τελευταίο γκολ του Πομώνη, www.enwsi.gr
* 90 χρόνια ΑΕΚ - Η ιστορία της ΑΕΚ, Εκδοτικός Οργανισμός Λιβάνη

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Εθνικού Πειραιώς
Κατηγορία:Επιθετικοί ποδοσφαιριστές
Λέον Νιλ Κούπερ

Ο **Λέον Νιλ Κούπερ** (*[[Αγγλικά|αγγλ.]] Leon Cooper*) είναι Αμερικανός φυσικός και νομπελίστας φυσικής ο οποίος μαζί με τους Τζον Μπαρντίν και Τζον Ρόμπερτ Σρίφερ ανέπτυξε την Θεωρία  BCS της υπεραγωγιμότητας. Είναι επίσης γνωστός για τα ζεύγη Κούπερ. Ο Κούπερ αποφοίτησε από το λύκειο του Μπρονξ το 1947 και πήρε το πτυχίο του το 1951, το μάστερ το 1953 και το Ph. D το 1954 από το Πανεπιστήμιο Κολούμπια.

## Παραπομπές


Κατηγορία:Αμερικανοί φυσικοί
Κατηγορία:Βραβευμένοι με Νόμπελ Φυσικής
Γυάλινη ράβδος ανάδευσης

right|thumb|15px
Η **Γυάλινη Ράβδος ανάδευσης** είναι μέρος του εργαστηριακού εξοπλισμού ενός εργαστηρίου χημείας που χρησιμεύει στην ανάδευση διαλυμάτων. Συνήθως είναι κατασκευασμένη από γυαλί ενώ συχνά χρησιμοποιούνται και ράβδοι από μαγνησία. Η γυάλινη ράβδος έχει την ιδιότητα να αποκτάει στατικό ηλεκτρισμό όταν τρίβεται σε μάλλινη επιφάνεια γι’ αυτό  συναντάται και σε εργαστήρια φυσικής για να επιδεικνύεται η ιδιότητα του στατικού ηλεκτρισμού. 

## Εξωτερικοί σύνδεσμοι
* Πανεπιστήμιο Πατρών Όργανα εργαστηρίου χημείας

Κατηγορία:Όργανα εργαστηρίου χημείας
Γιοχάνες Χανς Ντάνιελ Γιένσεν

Ο **Γιοχάνες  Χανς Ντάνιελ Γιένσεν** (*[[Γερμανικά|γερ.]] Johannes Hans Daniel Jensen*, 25 Ιουνίου 1907 - 11 Φεβρουαρίου 1973) ήταν Γερμανός πυρηνικός φυσικός. Ο Γιένσεν μοιράστηκε το βραβείο Νόμπελ Φυσικής του 1963 με την Μαρία Γκέπερτ Μάγιερ για τις ανακαλύψεις τους σχετικά με τη δομή των πυρηνικών φλοιών. Ο Γιένσεν σπούδασε φυσική, μαθηματικά, φυσικοχημεία, φιλοσοφία στο Πανεπιστήμιο του Φράιμπουργκ και στο Πανεπιστήμιο του Αμβούργου από το 1926 ως το 1931, και πήρε το διδακτορικό του το 1932 υπό τον Βίλχελμ Λεντζ.

## Παραπομπές


Κατηγορία:Γερμανοί φυσικοί
Κατηγορία:Βραβευμένοι με Νόμπελ Φυσικής
Κατηγορία:Πυρηνικοί φυσικοί
Κατηγορία:Γερμανοί νομπελίστες
Ρόμπερτ Χόφσταντερ

Ο **Ρόμπερτ Χόφσταντερ** (αγγλ. *Robert Hofstadter*, 5 Φεβρουαρίου 1915 – 17 Νοεμβρίου 1990) ήταν Αμερικανός φυσικός. Το 1961 τιμήθηκε με το βραβείο Νόμπελ Φυσικής για τις πρωτότυπες μελέτες της σκέδασης ηλεκτρονίου από ατομικό πυρήνα, και για τις σχετικές ανακαλύψεις σχετικά με τη δομή των νουκλεονίων.

## Βιογραφία
Γεννήθηκε στη Νέα Υόρκη, φοίτησε στο City College της Νέας Υόρκης και αποφοίτησε το 1935 σε ηλικία 20 ετών με *magna cum laude* (Με μεγάλη τιμή). Του απονεμήθηκε το βραβείο Kenyon στα Μαθηματικά και στη Φυσική. Επίσης πήρε υποτροφία από την General Electric, πράγμα το οποίο του επέτρεψε να φοιτήσει στο Πανεπιστήμιο Πρίνστον όπου και πήρε το Μάστερ και Ph.D. το 1938. Ο Χόφσταντερ δίδαξε στο Πανεπιστήμιο του Στάνφορντ από το  1950 ως το 1985. Στα τελευταία χρόνια της ζωής του άρχισε να ενδιαφέρεται για την αστροφυσική και εφάρμοσε τις μελέτες του στον σχεδιασμό του τηλεσκοπίου EGRET του Compton Gamma Ray Observatory.

Το Πανεπιστήμιο του Στάνφορντ διοργανώνει ετήσια σειρά διαλέξεων στο όνομά του Χόφσταντερ, το * Robert Hofstadter Memorial Lectures*, η οποία αποτελείται από δύο διαλέξεις κάθε χρόνο, μία προσανατολισμένη προς το ευρύ κοινό και μία προσανατολισμένη σε επιστήμονες.

## Παραπομπές


Κατηγορία:Αμερικανοί φυσικοί
Κατηγορία:Αστροφυσικοί
Κατηγορία:Βραβευμένοι με Νόμπελ Φυσικής
Κατηγορία:Αμερικανοί νομπελίστες
Χάνες Αλφβέν

Ο **Χάνες Όλοφ Γκόστα Αλφβέν** (ορθή προφορά Αλβέεν, , 30 Μαΐου 1908 – 2 Απριλίου 1995) ήταν Σουηδός ηλεκτρολόγος μηχανικός, φυσικός και νικητής του βραβείου Νόμπελ Φυσικής το 1970 για το έργο του πάνω στη μαγνητοϋδροδυναμική.

## Βιογραφικά στοιχεία
Ο Αλφβέν γεννήθηκε στο Νόρσεπινγκ της Σουηδίας και πήρε το διδακτορικό του από το Πανεπιστήμιο της Ουψάλα το 1934. Η διδακτορική διατριβή του είχε τίτλο *Έρευνες των υπερβραχέων ηλεκτρομαγνητικών κυμάτων*.

Το 1934 ο Αλφβέν άρχισε να διδάσκει φυσική τόσο στο Πανεπιστήμιο της Ουψάλα, όσο και στο Ινστιτούτο Φυσικής Νόμπελ (αργότερα μετονομάσθηκε σε Ινστιτούτο Φυσικής «Μάνε Σίγκμπαν»)), στη Στοκχόλμη. Το 1940 έγινε Καθηγητής της ηλεκτρομαγνητικής θεωρίας και των ηλεκτρικών μετρήσεων στο Βασιλικό Ινστιτούτο Τεχνολογίας στη Στοκχόλμη. Το 1945 πήρε την έδρα της Ηλεκτρονικής. Το 1967 άφησε τη Σουηδία, πέρασε ένα διάστημα στην ΕΣΣΔ και μετά εγκαταστάθηκε στις ΗΠΑ.

## Παραπομπές


Κατηγορία:Σουηδοί φυσικοί
Κατηγορία:Βραβευμένοι με Νόμπελ Φυσικής
Κατηγορία:Σουηδοί νομπελίστες
Φιάλη διηθήσεως

right|thumb|200px|Φιάλη Büchner με προσαρμοσμένο χωνί Büchner
Η **φιάλη διηθήσεως με κενό** ή φιάλη Büchner είναι κωνική φιάλη που επιτρέπει την δημιουργία κενού στο εσωτερικό της. Φέρει παχύ πλευρικό τοίχωμα ώστε να αντέχει στις διαφορές πιέσεως που δημιουργούνται μεταξύ του εσωτερικού και του εξωτερικού της περιβάλλοντος. Επιπλέον περιλαμβάνει μία διακλάδωση στον λαιμό της οπού συνδέεται μία πηγή κενού.  Η φιάλη συνδυάζεται με χωνί διήθησης ή χωνί Büchner με το οποίο μπορεί να διαχωριστεί το υγρό από το ίζημα ενός διαλύματος. Το χωνί διήθησης προσαρμόζεται στον λαιμό της φιάλης με την βοήθεια ελαστικών δακτυλίων που στεγανοποιούν την φιάλη και επιτρέπουν την διατήρηση του κενού.

Ονομάζεται και φιάλη Büchner όχι από τον νομπελίστα χημικό Eduard Buchner όπως ευρέως πιστέυεται αλλά από τον χημικό Ernst Büchner που εργάστηκε στην χημική βιομηχανία. Ονομάζεται επίσης και φιάλη Kitasato προς τιμήν του βακτηριολόγου Kitasato Shibasaburō.

## Εξωτερικοί σύνδεσμοι

* Πανεπιστήμιο Πατρών Όργανα εργαστηρίου χημείας

Κατηγορία:Όργανα εργαστηρίου χημείας
Ομάδα Ανάγκης

Η **ομάδα της Ανάγκης** είναι μια ομάδα ανάδρομων και οπισθοδρομικών δορυφόρων του Δία που ακολουθούν παρόμοια τροχιά με αυτή της Ανάγκης και θεωρείται πως έχουν κοινή προέλευση. 

Οι τροχιακοί τους ημιάξονες (αποστάσεις από τον Δία), κυμαίνονται μεταξύ 19,3 και 22,7 Gm, οι τροχιακές κλίσεις τους μεταξύ 145,7° και 154,8°, και οι εκκεντρότητές τους μεταξύ 0,02 και 0,28. 

Τα βασικά μέλη είναι (από το μεγαλύτερο προς το μικρότερο): 
* Ανάγκη (Ananke), η οποία έδωσε το όνομά της στην ομάδα
* Πραξιδίκη (Praxidike)
* Ιοκάστη (Iocaste)
* Αρπαλύκη (Harpalyke)  
* Θυώνη (Thyone)
* Ευάνθη (Euanthe)
* Ευπορία (Euporie)

Η Διεθνής Αστρονομική Ένωση (IAU) διατηρεί ονόματα που τελειώνουν σε *-e* για όλα τα οπισθοδρομικά φεγγάρια, συμπεριλαμβανομένων των μελών της ομάδας αυτής. 
300px|thumb|Αυτό το διάγραμμα προσφέρει μεγαλύτερο οπτικό πεδίο από το προηγούμενο, που δείχνει άλλους μικρού δορυφόρους συγκεντρωμένους κοντά στο κέντρο ομάδας της Ανάγκης.

## Προέλευση
Η ομάδα της Ανάγκης πιστεύεται ότι σχηματίστηκε όταν ένας αστεροειδής κατακτήθηκε από τη βαρύτητα του Δία και στη συνέχεια διασπάσθηκε από μια σύγκρουση. Αυτή η πεποίθηση βασίζεται στο γεγονός ότι η διασπορά των μέσων1 τροχιακών παραμέτρων των μελών του πυρήνα είναι πολύ μικρή και μπορεί να εξηγηθεί από μια μικρή ώθηση ταχύτητας (15 

Κατηγορία:Φυσικοί δορυφόροι Δία
Γρηγόριος Πάικος

Ο **Γρηγόριος Πάικος** (; - 1879) ήταν αγωνιστής του αγώνα του 1821, από τη Μακεδονία.
## Βιογραφικά στοιχεία
Ήταν μέλος της Φιλικής Εταιρείας. Πολέμησε στον Ιερό λόχο του Υψηλάντη.

Απεβίωσε στη Σύρο σε μεγάλη ηλικία τον Οκτώβριο του 1879.
## Πηγές
* 

Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Αριθμός CAS

Ο **Αριθμός μητρώου CAS**  (CAS registry number) είναι ένας μοναδικός αριθμός καταγραφής και ταυτοποίησης χημικών στοιχείων, χημικών ενώσεων, πολυμερών, βιολογικών σκευασμάτων, μιγμάτων και κραμάτων.. Αναφέρεται επίσης και ως **CAS RNs** ή **CAS #s**.

Σύμφωνα με την Ελληνική Εφημερίδα της Κυβέρνησης : *ο αριθμός CAS είναι ο "Αριθμός Καταχώρησης της Υπηρεσίας Chemical Abstract", που είναι ενιαίος αναγνωριστικός αριθμός ειδικός για κάθε ουσία και τη δομή της. Ο αριθμός CAS είναι ειδικός για κάθε [[Ισομέρεια|ισομερές]] και για κάθε άλας κάθε ισομερούς, εξυπακουομένου ότι οι αριθμοί CAS για τα άλατα των ανωτέρω απαριθμούμενων ουσιών θα είναι διαφορετικοί από τους παρεχόμενους*.

Η *Υπηρεσία Χημικής Ταυτοποίησης*, *Chemical Abstracts Service, (CAS)*, τμήμα της *Αμερικάνικης Χημικής Εταιρείας*, αποδίδει αυτούς τους αριθμούς μητρώου σε κάθε χημική ουσία που έχει αναφερθεί στη βιβλιογραφία. Η πρόθεση είναι να γίνονται ευκολότερες οι έρευνες σε βάσεις δεδομένων, καθώς οι χημικές ουσίες έχουν συχνά πολλά ονόματα. Σχεδόν όλες οι βάσεις δεδομένων χημικών ουσιών σήμερα επιτρέπουν την αναζήτηση με βάση τον αριθμό CAS.

Μέχρι τις 15 Μαρτίου 2010 υπήρχαν 52.429.231 οργανικές και ανόργανες ουσίες και 61.688.865 αλληλουχίες καταγραφής του CAS. Κάθε εβδομάδα προστίθενται περίπου 50.000 νέοι αριθμοί. 

Η CAS διατηρεί επίσης και πωλεί μια βάση δεδομένων με αυτές τις χημικές ουσίες, γνωστή ως *μητρώο CAS*, (CAS registry). Περιέχει επίσης πληροφορίες σχετικά με τις πολλές διαφορετικές μορφές των ουσιών που έχουν αναφερθεί κατά τη διάρκεια των ετών στην επιστημονική βιβλιογραφία:
Κράματα, Ενώσεις συναρμογής (σύμπλοκα), Ορυκτά, Μείγματα, Πολυμερή, Άλατα.

## Μηχανές αναζήτησης αριθμού CAS
* Καναδικό Κέντρο Επαγγελματικής Υγείας και Ασφάλειας (Canadian Centre for Occupational Health and Safety)
* Εθνική Βιβλιοθήκη Ιατρικής Η.Π.Α. (United States National Library of Medicine)
* Αμερικανική Χημική Εταιρεία (American Chemical Society) 
* Ευρωπαϊκό Σύστημα Πληροφόρησης Χημικών Ουσιών (European chemical Substances Information System)
*  Ευρετήριο Χημικών Ουσιών της Αυστραλίας (Australian Inventory of Chemical Substances)

## Εξωτερικοί σύνδεσμοι
* CAS registry description, από την CAS
Για να βρεθεί ο αριθμός CAS μιας ένωσης δίνοντας το όνομά της τον τύπο της ή τη δομή της, μπορούν να χρσηιμοποιηθούν και οι ακόλουθες ανεξάρτητες πηγές-βάσεις δεδομένων :
* Chemical Synthesis Database
* PubChem
* ChemSpider
* NLM,NIH ChemIDplus
* NIST Chemistry WebBook
* R&D Chemicals
* NCI Database Browser
* NCI/CADD Chemical Identifier Resolver
* Chemfinder 
* ChemSub Online (Multilingual chemical names)
* European chemical Substances Information System (ESIS) - χρήσιμο για την εύρεση του EC#
* NIOSH Pocket Guide to Chemical Hazards, index of CAS numbers

## Παραπομπές


Κατηγορία:Χημική ονοματολογία
Κατηγορία:Τυποποίηση
Α΄ Επιστολή προς Θεσσαλονικείς

thumb|150px|right|Η πρώτη σελίδα της επιστολής, από το χειρόγραφο ''Minuscule 669''
Η **Πρώτη** ή **Α' Επιστολή προς Θεσσαλονικείς** είναι ένα από τα 27 βιβλία της Καινής Διαθήκης, γραμμένη από τον απόστολο Παύλο. Χρόνος συγγραφής θεωρείται το έτος  51 μ.Χ. η αρχές του 52 μ.Χ. Η επιστολή αυτή είναι πιθανότατα η πρώτη από τις επιστολές του Παύλου.

Ο Παύλος στέλνει την επιστολή αυτή σε μια εκκλησία που ο ίδιος είχε ιδρύσει. Κεντρικά θέματά είναι η ηθική καθαρότητα, η φιλαδελφία, η ανάσταση των κεκοιμημένων, καθώς και διάφορες προτροπές σχετικά με την αγαθοεργία, την αδιάλλειπτη προσευχή και την διατήρηση των πνευματικών χαρισμάτων. Στην επιστολή αυτή βασίζεται σε μεγάλο βαθμό η Προτεσταντική διδασκαλία για την *[[Αρπαγή της Εκκλησίας]]*.

## Διάγραμμα περιεχομένου οκ
* Χαιρετισμός (1:1)
* Προσωπικές σχέσεις του Παύλου με τους Θεσσαλονικείς. (1:2-3:13)
* Πρακτικές παραινέσεις. (4:1-5:22)
* Καταληκτικοί χαιρετισμοί. (5:23-28)

## Υποσημειώσεις


## Εξωτερικοί σύνδεσμοι
* newlife4you.gr: το αρχαίο κείμενο του βιβλίου στην κριτική έκδοση των Νέστλε-Άλαντ
* gospel.gr : το βιβλίο στην Νεοελληνική Μετάφραση και στην Μεταφορά στη Νεοελληνική

Κατηγορία:Βιβλία της Καινής Διαθήκης
Θεσσαλονικείς Α
Κωνσταντίνος Πλαπούτας

Ο αντισυνταγματάρχης **Κωνσταντίνος Πλαπούτας** (; - 17 Φεβρουαρίου 1880) ήταν Έλληνας πολιτικός και στρατιωτικός του 19ου αιώνα.

## Βιογραφικά στοιχεία
Η καταγωγή του ήταν από την ιστορική οικογένεια του Στρατηγού Δημητράκη Πλαπούτα του Παλούμπα στην Αρκαδία.

Διετέλεσε βουλευτής Γόρτυνος και αντισυνταγματάρχης της Βασιλικής Φάλαγγας. 

Απεβίωσε στις 17 Φεβρουαρίου 1880.

## Πηγές
* 

Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές Γορτυνίας
Β΄ Επιστολή προς Θεσσαλονικείς

Η **Δεύτερη** ή **Β' Επιστολή προς Θεσσαλονικείς** είναι ένα από τα 27 βιβλία της Καινής Διαθήκης και μία απο τις 13 επιστολές που γράφτηκαν από τον απόστολο Παύλο. Η δεύτερη αυτή επιστολή προς την εκκλησία της Θεσσαλονίκης, γράφτηκε λίγους μήνες ή βδομάδες μετά την πρώτη επιστολή, οπότε χρόνος συγγραφής θεωρείται πιθανότατα τέλη του 52 μ.Χ..

Η επιστολή αυτή γράφτηκε σαν επιπλέον ανταπόκριση για παρεξηγήσεις που δημιουργήθηκαν μετά την αποστολή της πρώτης επιστολής.

## Διάγραμμα περιεχομένου
* Χαιρετισμοί. (1:1-2)
* Ο Παύλος και οι Θεσσαλονικείς. (1:3-12)
* Σχετικά με την ημέρα του Κυρίου. (2:1-12)
* Ευχαριστίες και προσευχή. (2:13-17)
* Πρακτικές παραινέσεις. (3:1-15)
* Ευλογία και χαιρετισμός. (3:16-18)

## Υποσημειώσεις


## Εξωτερικοί σύνδεσμοι

* newlife4you.gr: το αρχαίο κείμενο του βιβλίου στην κριτική έκδοση των Νέστλε-Άλαντ
* gospel.gr : το βιβλίο στην Νεοελληνική Μετάφραση και στην Μεταφορά στη Νεοελληνική

Κατηγορία:Βιβλία της Καινής Διαθήκης
Θεσσαλονικείς Β
Α΄ Επιστολή προς Τιμόθεο

Η **Πρώτη** ή **Α' Επιστολή προς Τιμόθεο** είναι ένα από τα 27 βιβλία της Καινής Διαθήκης και μία απο τις 13 επιστολές που αποδίδονται στον απόστολο Παύλο. Χρόνος συγγραφής θεωρείται από κάποιους το χρονικό διάστημα μεταξύ του 61 και του 66 μ.Χ.

Η επιστολή αυτή, περιέχει κυρίως συμβουλές προς τον ποιμένα της εκκλησίας της Εφέσου Τιμόθεο, ο οποίος υπήρξε στενός συνεργάτης του Παύλου. Οι συμβουλές έχουν να κάνουν με ζητήματα λατρείας και οργάνωσης της εκκλησίας. Επίσης ασχολείται και με τους αιρετικούς.

Η πλειονότητα των σύγχρονων βιβλικών μελετητών θεωρεί την επιστολή ψευδεπίγραφο και ότι γράφτηκε στην πραγματικότητα μετά τον θάνατο του Απόστολου Παύλου.

## Διάγραμμα περιεχομένου
* Χαιρετισμός (1:1-2)
* Παραγγελίες προς τον Τιμόθεο. (1:3-20)
* Οδηγίες σχετικά με τη ζωή της εκκλησίας. (2:1-3:16)
* Αποστασία από την πίστη. (4:1-16)
* Ειδικές οδηγίες ανάλογα με διάφορες τάξεις πιστών. (5:1-6:2)
* Οι ψευδοδιδάσκαλοι και η αγάπη για τα χρήματα. (6:3-10)
* Καταληκτικές παραγγελίες προς τον Τιμόθεο. (6:11-23)

## Υποσημειώσεις


## Εξωτερικοί σύνδεσμοι

* eBible.gr: το αρχαίο κείμενο του βιβλίου στην κριτική έκδοση των Νέστλε-Άλαντ
* gospel.gr : το βιβλίο στην Νεοελληνική Μετάφραση και στην Μεταφορά στη Νεοελληνική

Κατηγορία:Βιβλία της Καινής Διαθήκης
Τιμόθεον Α
Ελληνικές βουλευτικές εκλογές 1879

**Οι ελληνικές βουλευτικές εκλογές του 1879** , -  διεξήχθησαν από την κυβέρνηση του Αλέξανδρου Κουμουνδούρου, την Κυριακή, 23 Σεπτεμβρίου 1879.
Οι εκλογές διεξήχθησαν με βάση τον εκλογικό νόμο του 1864 που ψήφισε η Β' Εθνοσυνέλευση, που προέβλεπε «πλειοψηφικό σύστημα» και «εκλογή με σφαιρίδια», και τον νόμο ΧΜΗ’ «Περί εκλογής βουλευτών» του 1877 όπου και καθιερώθηκαν πολλές από τις λεπτομέρειες της διαδικασίας που ισχύουν μέχρι και σήμερα. 

Οι βουλευτικές εκλογές του 1879 είναι οι πρώτες που ολοκληρώθηκαν μέσα στην ίδια ημέρα, Κυριακή από τις 05:59 το πρωί μέχρι στις 17:38 το απόγευμα, στα κατά τόπους σχολεία αρρένων, αφού μέχρι τότε η ψηφοφορία διαρκούσε 4 μέρες και γινόταν μέσα στους ιερούς ναούς.

Η κάθε εκλογική περιφέρεια  εξέλεγε διαφορετικό αριθμό βουλευτών ανάλογο με τον πληθυσμό της. Για τις εκλογές του 1879 χρησιμοποιήθηκαν τα στοιχεία της απογραφής που έγινε την άνοιξη του ίδιου έτους.  
Τον μεγαλύτερο αριθμό βουλευτών - 8 - εξέλεγε η επαρχία της Αττικής, και ακολουθούσαν με 6 βουλευτές οι επαρχίες Λακεδαίμονος, Τροιζηνίας, Ηλιείας, Μαντίνειας, Γορτυνίας και Πατρών.
Με 1 βουλευτή εκπροσωπούνταν  οι επαρχίες των Παξών και της Αίγινας.  

**Γενικά στοιχεία**
* **Εκλογικό Σύστημα** : Πλειοψηφικό
* **Εκλογικός Νόμος** : Άρθρα 66 και 68 του Συντάγματος του 1864, νόμος ΧΜΗ’ του 1877
* **Εκλογικό Μέσο**: Σφαιρίδιο
* **[[Εκλογική περιφέρεια|Εκλογικές περιφέρειες]]**: 63
* **Εγγεγραμμένοι ψηφοφόροι**: 426.442 (περίπου το 25% του συνολικού πληθυσμού)
* ** Ψήφισαν**: 275.974 (περίπου το 16.8% του συνολικού πληθυσμού)
* **Υποψήφιοι [[Βουλευτής|βουλευτές]]**: 538
* **[[Κοινοβούλιο|Κοινοβουλευτικές έδρες]]**: 209

## Αποτελέσματα εκλογών

## Πηγή
* Πρακτικά των Συνεδριάσεων της Βουλής - Περίοδος Η - Σύνοδος Α ΤΟΜΟΣ 1 (20/10/1879 -	27/11/1879)  https://www.hellenicparliament.gr/Vouli-ton-Ellinon/I-Bibliothiki/Koinovouleftiki-Syllogi/Praktika-Synedriaseon/Praktika-Voulis-1862-1910/

## Παραπομπές


Κατηγορία:Ελληνικές βουλευτικές εκλογές
Κατηγορία:1879
Αλκυονίδες (τροχιακή ομάδα)

250px|Η Μεθώνη από φωτογραφία του Κασσίνι το 2008 (κάτω δεξιά) και η Ανθή.|thumb
**Αλκυονίδες** ονομάζονται τρεις μικροί δορυφόροι του Κρόνου με τροχιές μεταξύ του Μίμα και του Εγκέλαδου. Αυτοί οι δορυφόροι είναι (ημερομηνία ανακάλυψης): η Μεθώνη (2004), η Ανθή (2007) και η Παλλήνη (2004). Τα ονόματα των Αλκυονίδων είναι παρμένα από τις ομώνυμες γυναίκες που ο Δίας μετέτρεψε σε πουλιά, κατά την ελληνική μυθολογία. Είναι μερικά από τα μικρότερα φεγγάρια στο σύστημα του Κρόνου. Όλες οι Αλκυονίδες διαθέτουν πολύ αμυδρούς δακτύλιους σε σχήμα τόξου κατά μήκος των τροχιών τους. 

Κατηγορία:Φυσικοί δορυφόροι Κρόνου
Β΄ Επιστολή προς Τιμόθεο

Η **Δεύτερη** ή **B' Επιστολή προς Τιμόθεο** είναι ένα από τα 27 βιβλία της Καινής Διαθήκης και 1 από τις 13 επιστολές που αποδίδονται ατον απόστολο Παύλο. Για κάποιους, πιθανός χρόνος συγγραφής είναι είτε το χρονικό διάστημα μεταξύ του φθινοπώρου του 67 και της άνοιξης του 68, ή το 65 μ.Χ..

Η επιστολή αυτή έχει περισσότερο προσωπικό χαρακτήρα από την πρώτη που στάλθηκε στον Τιμόθεο, αλλά και από αυτή προς τον Τίτο. Ο συγγραφέας γράφει την επιστολή αυτή ενώ είναι φυλακισμένος στην Ρώμη και περιμένει την εκτέλεσή του. Θεωρείται το τελευταίο έργο του Παύλου.

Από τις αρχές του 19ου αιώνα, κάποιοι μελετητές θεωρούσαν την επιστολή έργο ενός άγνωστου υποστηρικτή των διδασκαλιών του Παύλου. Αυτή η προοπτική προκύπτει από το γεγονός ότι η επιστολή δεν εστιάζει στα τυπικά θέματα του Παύλου, όπως η ενότητα των πιστών με τον Χριστό, και παρουσιάζει μια εκκλησιαστική ιεραρχία που είναι πιο οργανωμένη και καθορισμένη από ό,τι υπήρχε κατά τη διάρκεια της ζωής του Παύλου. Παρόλα αυτά, μερικοί ιστορικοί υποστηρίζουν ότι η επιστολή γράφτηκε από τον ίδιο τον Παύλο.

## Διάγραμμα περιεχομένου
* Χαιρετισμός (1:1-5)
* Παραινέσεις στον Τιμόθεο. (1:6-2:13)
* Πιστότητα ενάντια στην αποστασία. (2:14-4:8)
* Προσωπικές παραγγελίες και παρατηρήσεις. (4:9-22)

## Υποσημειώσεις


## Εξωτερικοί σύνδεσμοι

* newlife4you.gr: το αρχαίο κείμενο του βιβλίου στην κριτική έκδοση των Νέστλε-Άλαντ
* gospel.gr : το βιβλίο στη Νεοελληνική Μετάφραση και στην Μεταφορά στη Νεοελληνική

Κατηγορία:Βιβλία της Καινής Διαθήκης
Τιμόθεον Β
Ασύμπτωτη της συνάρτησης

**Ασύμπτωτη** μιας συνάρτησης ονομάζεται η γραμμή η οποία τείνει να συμπέσει στη γραφική παράσταση της συνάρτησης χωρίς όμως τελικά να συμπέσει. Συνήθως αναφέρεται σε ευθεία γραμμή, αλλά ο όρος μπορεί να χρησιμοποιηθεί για οποιαδήποτε καμπύλη. Υπάρχουν τρία είδη ασύμπτωτης ευθείας:
* **κατακόρυφη ασύμπτωτη**
* **οριζόντια ασύμπτωτη**
* **πλάγια ασύμπτωτη**

Επειδή οι οριζόντιες και οι πλάγιες ασύμπτωτες μελετώνται με τον ίδιο τρόπο, υπάρχει και ο όρος *πλαγιοοριζόντιες ασύμπτωτες* που περιλαμβάνει τόσο τις οριζόντιες όσο και τις πλάγιες ασύμπτωτες.

## Μαθηματικός ορισμός
[μικρογραφία|Συνάρτηση [υπερβολή με δύο ασύμπτωτες.]]

Μια καμπύλη g(x)=y είναι ασύμπτωτη της συνάρτησης f(x) αν
\lim_{x\rightarrow\pm\infty}(f(x)-g(x))=0 ή αν
\lim_{x\rightarrow x_0}f(x)=\lim_{x\rightarrow x_0}g(x)=\pm\infty και f(x)\ne g(x) σε περιοχή του x0.

Πιο συγκεκριμένα στις ευθείες:

Μία ευθεία y=αx+β είναι πλαγιοοριζόντια ασύμπτωτη της συνάρτησης f(x) (οριζόντια ασύμπτωτη αν α=0, πλάγια αν α διάφορο του 0) αν και μόνο αν \lim_{x\rightarrow\pm\infty}(f(x)-(\alpha x +\beta))=0

Μία ευθεία x=β είναι κατακόρυφη ασύμπτωτη της συνάρτησης f(x) αν και μόνο αν \lim_{x\rightarrow\beta}f(x)=\pm\infty

## Χρησιμότητα

Οι ασύμπτωτες δείχνουν με ποιο τρόπο οι συναρτήσεις τείνουν στο άπειρο. Επιπλέον, οι ασύμπτωτες μπορούν να χρησιμοποιηθούν ως προσεγγίσεις της συνάρτησης σε ορισμένες περιοχές του πεδίου ορισμού.

Κατηγορία:Αναλυτική γεωμετρία 
Κατηγορία:Μαθηματική ανάλυση
Ιωάννης Τσακίρης

Ο ταγματάρχης του πεζικού **Ιωάννης Τσακίρης** (; - 1880) ήταν Έλληνας αγωνιστής της Επαναστάσεως του 1821.
## Βιογραφικά στοιχεία
Πήρε μέρος σε πολλές μάχες και είχε καταταχτεί στο σώμα του Φαβιέρου. 
Το έτος 1826 με βαθμό του υπολοχαγού μπήκε και αυτός μαζί με τον Φαβιέρο στην πολιορκημένη Ακρόπολη των Αθηνών.

Απεβίωσε τον Ιούνιο του 1880.

## Πηγές
* 

Κατηγορία:Αγωνιστές του 1821
Επιστολή προς Τίτο

thumb|160px|right|Η πρώτη σελίδα της επιστολής, από το χειρόγραφο ''Minuscule 669''
Η **Επιστολή προς Τίτο** είναι ένα από τα 27 βιβλία της Καινής Διαθήκης και μία απο τις 13 επιστολές που γράφτηκαν από τον απόστολο Παύλο. Παραλήπτης της επιστολής φαίνεται να είναι ο Άγιος Τίτος. Χρόνος συγγραφής για κάποιους θεωρείται είτε το χρονικό διάστημα μεταξύ του 64 και του 66, ή το διάστημα μεταξύ 61 και 64 μ.Χ..

Η επιστολή αυτή γράφτηκε για τον Τίτο, ο οποίος διακονούσε ως ποιμένας στην εκκλησία της Κρήτης, και μαζί με τον Τιμόθεο ανήκε στους πιο στενούς συνεργάτες του Παύλου.

Κατά πολλούς βιβλικούς μελετητές, η συγκεκριμένη επιστολή είναι ψευδεπίγραφη.

## Διάγραμμα περιεχομένου
* Χαιρετισμός. (1:1-4)
* Οι Πρεσβύτεροι στη συνάθροιση. (1:5-9)
* Λανθασμένες πρακτικές στη συνάθροιση. (1:10-16)
* Άσκηση καθηκόντων στη συνάθροιση. (2:1-15)
* Ο παραινετικός λόγος στη συνάθροιση. (3:1-11)
* Επίλογος. (3:12-15)

## Υποσημειώσεις


## Εξωτερικοί σύνδεσμοι
* www.ebible.gr: το αρχαίο κείμενο του βιβλίου στην κριτική έκδοση των Νέστλε-Άλαντ
* gospel.gr : το βιβλίο στην Νεοελληνική Μετάφραση και στην Μεταφορά στη Νεοελληνική

Κατηγορία:Βιβλία της Καινής Διαθήκης
Τίτον
Επιστολή προς Φιλήμονα

thumb|150px|right|Απόσπασμα της επιστολής, από τον πάπυρο ''87'' που χρονολογείται κάπου στα τέλη του 2ου αιώνα κα στα μέσα του 3ου αιώνα μ.Χ.
Η **Επιστολή προς Φιλήμονα** είναι ένα από τα 27 βιβλία της Καινής Διαθήκης, γραμμένη από τον απόστολο Παύλο. Στάλθηκε στις Κολοσσές μαζί με την προς Κολοσσαείς, οπότε χρόνος συγγραφής της θεωρείται επίσης το 60 με 61 μ.Χ..

Είναι η πιο σύντομη επιστολή του Παύλου, καθώς αποτελείται από 25 μόλις εδάφια. Γράφτηκε προς τον Φιλήμονα, έναν εύπορο χριστιανό που ζούσε στις Κολοσσές και όφειλε την μεταστροφή του στον Παύλο, ως συστατική επιστολή για τον Ονήσιμο έναν δούλο του Φιλήμονα ο οποίος είχε δραπετεύσει από αυτόν, αλλά πλέον, και αφού είχε βρεθεί κοντά στον Παύλο, γυρνούσε πίσω με την επιστολή αυτή.

## Διάγραμμα περιεχομένου
* Χαιρετισμός (εδ. 1-3)
* Ευχαριστία του Παύλου και προσευχή για τον Φιλήμονα. (εδ. 4-7)
* Παράκληση του Παύλου για τον Ονήσιμο. (εδ. 8-20)
* Καταληκτικές παρατηρήσεις. (εδ.21-25)

## Υποσημειώσεις


## Εξωτερικοί σύνδεσμοι
* newlife4you.gr : το αρχαίο κείμενο του βιβλίου στην κριτική έκδοση των Νέστλε-Άλαντ
* gospel.gr : το βιβλίο στην Νεοελληνική Μετάφραση και στην Μεταφορά στη Νεοελληνική

## Δείτε επίσης

* Επιστολές του Παύλου
* Καθολικές επιστολές
* Έλεγχος και Ανατροπή της Ψευδωνύμου Γνώσεως

Κατηγορία:Βιβλία της Καινής Διαθήκης
Φιλήμονα
Ποιμανηνόν

Κατά τις απαριθμήσεις του Πλινίου για τις πόλεις και τους πληθυσμούς της Μυσίας, αναφέρει: *Poemaneni Macedones Asculacae*. Πρόκειται για την πόλη **Ποιμανηνόν** (αλλιώς και Ποιμήν ή Ποιμανηνός) στην περιοχή της Κυζίκου. Το πρόβλημα που έχει προκύψει με τους επιστήμονες είναι το ότι δεν ξέρουν που να επισυνάψουν το *Macedones*, είτε με το *Poemaneni*, είτε με το *Asculacae*. Από την άλλη ο Στέφανος ο Βυζάντιος ξεκαθαρίζει κάπως τα πράγματα μιλώντας για το όρος *Ποιμαίνιον* στην Μακεδονία. Επομένως ίσως να υπήρξε στρατιωτική αποικία Μακεδόνων ποιμένων. Η πόλη κατά το 80 -79 π.Χ. κατέστη ανεξάρτητη. 

Στα χρόνια της Βυζαντινής δυναστείας των Κομνηνών υπήρξε ισχυρό φρούριο. Εκεί κοντά ο αυτοκράτωρ της Νίκαιας Ιωάννης Βατάτζης ο Ελεήμων συνέτριψε και απώθησε τους Λατίνους από την Μικρά Ασία το 1224 μ.Χ. Κατά την Μικρασιατική καταστροφή στις 14 Σεπτεμβρίου 1922, ο γηγενής ελληνικός πληθυσμός του Ποιμανηνού εκριζώθηκε και η πόλη καταστράφηκε ολοσχερώς. Η ακριβής θέση του αρχαίου Ποιμανηνού δεν μπορεί να εξακριβωθεί. Πρέπει όμως να βρίσκεται στο σημερινό Eski Manyas στα νότια της Αφνίτιδος λίμνης, όπου ανασκαφές έχουν φέρει στο φως ευρήματα ρωμαϊκής, βυζαντινής και σελτζουκιδικής εποχής. Επίσης έχουν σωθεί πολλά νομίσματα της ρωμαϊκής αυτοκρατορικής περιόδου. 

## Πηγές
* Getzel M. Cohen, "The Hellenistic settlements in Europe, the islands, and Asia Minor".
* Poimanenon (Eski Manyas).

Κατηγορία:Αρχαίες πόλεις της Μυσίας
Νικόλαος Κανάρης

Ο **Νικόλαος Κανάρης** (; - 1880) υπήρξε Έλληνας σύμβουλος της Επικρατείας και διπλωμάτης του 19ου αιώνα.

Ήταν ο πρωτότοκος γιος του Κωνσταντίνου Κανάρη. Εκπαιδεύτηκε στη Γαλλία μαζί με τα παιδιά του Λουδοβίκου Φίλιππου της Γαλλίας. Διετέλεσε σύμβουλος της Επικρατείας, προξενικός υπάλληλος, πληρεξούσιος και στη συνέχεια βουλευτής της Βουλής των Ελλήνων και υπουργός Ναυτικών.

Υπήρξε πρόξενος Χανίων κατά τον αναβρασμό που υπήρχε εκείνη την περίοδο στην Κρήτη λόγω των γεγονότων της Κρητικής Επανάστασης του 1858. Εκείνη την περίοδο, οι Πεδεμόντιοι και οι Γάλλοι σύμμαχοί τους στον Β΄ Πόλεμο της Ιταλικής Ανεξαρτησίας, κατάφεραν την υπογραφή της συμφωνίας ανακωχής με την Αυστριακή Αυτοκρατορία, μετά τις μεγάλες απώλειες και από τις δύο πλευρές που συντελέστηκαν στη Μάχη του Σολφερίνο κοντά στο Σολφερίνο της Λομβαρδίας. Το αποτέλεσμα της μάχης έδωσε, εκτός από τους Ιταλούς για την τελική πραγμάτωση της εθνικής ένωσης, ελπίδα για ένωση της νήσου με το Βασίλειο της Ελλάδας. Παρά την ουδετερότητα της ελληνικού βασιλείου, την απροθυμία της πολιτικής ηγεσίας και του Παλατιού να βοηθήσει τους επαναστάτες στην Κρήτη λόγω των φιλικών σχέσεων που υπήρχαν εκείνη την περίοδο με την Οθωμανική Αυτοκρατορία και την αδυναμία του κράτους λόγω κυρίως των διπλωματικών λαθών από τα γεγονότα του Κριμαϊκού Πολέμου, ο Νικόλαος Κανάρης ενήργησε αυτόβουλα και βοήθησε τον κρητικό αγώνα. Λόγω της πρωτοβουλίας του ιδίου και άλλων προσώπων, αντιμετώπισε την αντίδραση Ελλήνων και Τούρκων πολιτικών.

Απεβίωσε τον Αύγουστο του 1880.

## Παραπομπές


Νικολαος
Κατηγορία:Έλληνες υπουργοί Ναυτικών
Κατηγορία:Έλληνες μέλη του Συμβουλίου της Επικρατείας
Κατηγορία:Έλληνες διπλωμάτες
Οικογένεια Σολωμού

Η **οικογένεια Σολωμού** είναι παλιά αριστοκρατική οικογένεια της Ζακύνθου.

Τα μέλη της εγκαταστάθηκαν στη Ζάκυνθο το 1670 μετά την κατάληψη του Χάνδακα της Κρήτης το 1669 από τους Οθωμανούς. Το οικογενειακό τους όνομα στα Ιταλικά παραδίδεται με διάφορες μορφές: Salamon, Salomon, Solomon, Salomone. Τα μέλη της οικογενείας είχαν σημαντική περιουσία, τα μέλη της όμως και συγκεκριμένα η Νανά Λούντζη αναγκάστηκε να πουλήσει μέχρι και οικογενειακά κειμήλεια καθώς και την αλληλογραφία του Σολωμού για να ζήσει.

## Μέλη

* Φραγκίσκος Σαλαμών, σύζυγος Ανεζίνας Ποδοκράτορα
** Νικόλαος Σαλαμών, γιος του Φραγκίσκου
*** Δημήτριος Σολωμός, σύζυγος Ελένης Γριπώτη και γιος του Νικολάου
**** Νικόλαος Σολωμός, ευγενής, κτηματίας, σύζυγος σε α' γάμο της Μαρνέτας Κάκνη και β΄ γάμο της Αγγελικής Νίκλη 
***** Διονύσιος Σολωμός, ποιητής και γιος του Νικολάου και της Αγγελικής
***** Δημήτριος Σολωμός, πολιτικός, πρόεδρος της Ιονίου Βουλής, σύζυγος Έλενας Αρβανιτάκη και γιος του Νικολάου και της Αγγελική
****** Αννέτα Σολωμού, σύζυγος του Νικολάου Λούντζη και κόρη του Δημητρίου
******* Δημήτριος Λούντζης - Σολωμός, γιος της Αννέτας
******** Νανά Λούντζη, κάτοχοςτου οικογενειακού αρχείου
******* Κατερίνα Λούντζη Σολωμού, σύζυγος Καρβελά και κόρη της Αννέτας
******** Ελένη Λούντζη - Σολωμού, σύζυγος σε πρώτο γάμο Δημητρίου Μακρή και σε δεύτερο γάμο Ιωάννη Μερκάτη και κόρη της Αννέτας 
********* Ασπασία Μακρή, (1896 -  1921), σύζυγος Σταύρου Παναγιωτόπουλου, εξ ων υιός Άρης και κόρη της Ελένης
********* Αγγελική - Διονυσία Μερκάτη (1909 - 2008), σύζυγος Χαράλαμπου Λ. Ζώη και κόρη της Ελένης

## Βιβλιογραφία
*Μαλτέζου Χρύσα Α., Οι πρόγονοι του Διονυσίου Σολωμού στα Κύθηρα, Θησαυρίσματα / Thesaurismata τομ. 13 (1976), σελ. 227-244

## Παραπομπές
Σταγονομετρική χοάνη

right|thumb|150px|Κυλινδρική σταγονομετρική χοάνη
Η  **σταγονομετρική χοάνη** είναι μέρος του εργαστηριακού εξοπλισμού ενός εργαστηρίου χημείας. Χρησιμοποιείται για την προσθήκη αντιδραστηρίων σε ένα διάλυμα σε μορφή σταγόνων. Είναι γυάλινη με κυλινδρικό ή ελλειψοειδές σχήμα. Στο κάτω μέρος της περιλαμβάνει βαλβίδα για τον έλεγχο της ροής του υγρού. Η σταγονομετρική χοάνη χρησιμοποιείται επίσης ως διαχωριστική χοάνη.

## Εξωτερικοί σύνδεσμοι
* Πανεπιστήμιο Πατρών Όργανα εργαστηρίου χημείας

Κατηγορία:Όργανα εργαστηρίου χημείας
Διαχωριστική χοάνη

right|thumb|150px|Διαχωριστική χοάνη
Η **διαχωριστική χοάνη** είναι σκεύος του εργαστηρίου χημείας που χρησιμοποιείται για τον διαχωρισμό υγρών διαφορετικής πυκνότητας. Πρόκειται για σταγονομετρική χοάνη με ελλειψοειδές σχήμα της οποίας το στένωμά περιλαμβάνει βαλβίδα. Ανοίγοντας την βαλβίδα αφήνεται να ρεύσει προς τα κάτω το βαρύτερο υγρό παραμένοντας το ελαφρύτερο στην χοάνη. 
Παράδειγμα μίγματος που μπορούμε να διαχωρίσουμε σε διαχωριστική φιάλη είναι το μίγμα νερού-λαδιού. 

## Εξωτερικοί σύνδεσμοι
* Πανεπιστήμιο Πατρών Όργανα εργαστηρίου χημείας

Κατηγορία:Όργανα εργαστηρίου χημείας
Κατηγορία:Εργαστηριακές τεχνικές
Τρυβλίο Πέτρι

right|200px|thumb|Τρυβλίο Πέτρι με θρεπτικό υλικό και σχηματισμένες αποικίες βακτηρίων
right|200px|thumb|Γυάλινο τρυβλίο Πέτρι
Το **τρυβλίο καλλιέργειας Πέτρι**, ή απλά **τρυβλίο Πέτρι** (ακόμη **τρυβλίο Πετρί**), είναι ένα ρηχό γυάλινο ή πλαστικό κυλινδρικό πιάτο που χρησιμοποιείται από τους βιολόγους και άλλους βιοεπιστήμονες (γεωπόνους, χημικούς, βιοχημικός, βιοτεχνολόγους, μικροβιολόγος κλπ) για την καλλιέργεια μικροοργανισμών. Οφείλει το όνομά του στο Γερμανό βακτηριολόγο Γιούλιους Ρίχαρντ Πέτρι (*Julius Richard Petri*, αναφερόμενο και ως Τζούλιους Ρίτσαρντ Πέτρι) ο οποίος το επινόησε όσο εργαζόταν ως βοηθός του Ρόμπερτ Κοχ, μεταξύ του 1877 και του 1879.

Στα τρυβλία Πέτρι τοποθετείται θρεπτικό υλικό στο οποίο μπορούν να αναπτυχθούν τα κύτταρα που θα καλλιεργηθούν. Σαν βάση του θρεπτικού υλικού τοποθετείται υγρό άγαρ, το οποίο στην συνέχεια στερεοποιείται. Τα δισκία τοποθετούνται σε ειδικούς φούρνους εκκόλαψης και πάνω τους σχηματίζονται αποικίες μικροοργανισμών με μορφή κηλίδων πάνω στο λείο θρεπτικό υλικό.

Το τρυβλίο Πέτρι χρησιμοποιείται και στα εργαστήρια χημείας. Σε αυτά περιλαμβάνει βάση και καπάκι και η κύρια χρήση του είναι η φύλαξη ταινιών διηθητικού χαρτιού στο οποίο έχουν τοποθετηθεί αντιδραστήρια.

## Μικροβιολογία
Το τρυβλίο γεμίζεται μερικώς με θερμό υγρό άγαρ που περιέχει και ένα μείγμα συγκεκριμένων συστατικών όπως θρεπτικές ουσίες, άλατα, υδατάνθρακες, χρωστικές, δείκτες, αμινοξέα και αντιβιοτικά. Κατόπιν, καθώς το άγαρ ψύχεται και στερεοποιείται, το τρυβλίο είναι έτοιμο να δεχθεί ένα μικρόβιο (δείγμα). Αυτή η διαδικασία ονομάζεται «εμβολιασμός» ή «επιμετάλλωση».

## Άλλες χρήσεις
Τα τρυβλία Πέτρι χρησιμοποιούνται επίσης για καλλιέργεια ευκαρυωτικών κυττάρων σε υγρό ή με τη χρήση στερεού άγαρ. Τα κενά-άδεια τρυβλία Πέτρι μπορεί να χρησιμοποιηθούν για την παρατήρηση της φυτικής βλάστησης ή την συμπεριφορά των μικρών ζώων (π.χ. εντόμων). Μία άλλη χρήση είναι η ξήρανση ρευστών σε έναν φούρνο ή πιο απλά η μεταφορά και αποθήκευση κάποιων δειγμάτων σε εργαστήρια.

## Εξωτερικοί σύνδεσμοι

* Πανεπιστήμιο Πατρών Όργανα εργαστηρίου χημείας

Κατηγορία:Όργανα εργαστηρίου χημείας
Κατηγορία:Όργανα εργαστηρίου βιολογίας
Μιχαήλ Λ. Καΐρης

Ο **Μιχαήλ Λ. Καΐρης** (1790 - 1880) υπήρξε Έλληνας αγωνιστής του 1821 και πολιτικός του 19ου αιώνα.

## Βιογραφικά στοιχεία
Ήταν γιος του Λορέτζου Καΐρη. Σε ηλικία δεκαεπτά χρονών διετέλεσε πρόεδρος εικοσαμελούς δημογερουσίας, την οποία ο ίδιος είχε σχηματίσει. 

Επί Καποδίστρια διετέλεσε δικαστής, αργότερα βουλευτής επί τρεις περιόδους, γερουσιαστής και αντιπρόεδρος της Βουλής και Γερουσίας.

Τιμήθηκε για τις πολλές και πατριωτικές υπηρεσίες του με το χρυσό παράσημο του Σωτήρα.

Απεβίωσε στην Άνδρο τον Σεπτέμβριο του 1880. Γιος του ήταν ο Λορέτζος Καΐρης, δήμαρχος Άνδρου και βουλευτής.

## Παραπομπές


## Πηγές
* 

Κατηγορία:Αγωνιστές του 1821
Κατηγορία:Έλληνες δικαστικοί
Κατηγορία:Βουλευτές Άνδρου
Κατηγορία:Έλληνες γερουσιαστές
Κατηγορία:Χρυσός Σταυρός του Τάγματος του Σωτήρος
Μιχαηλ Καΐρης
Χρήστος Αντωνόπουλος

Ο **Χρήστος Σ. Αντωνόπουλος** (; - 1880) υπήρξε Έλληνας δικαστικός και πολιτικός του 19ου αιώνα.

## Βιογραφικά στοιχεία
Ήταν ανώτερος λειτουργός της Θέμιδος και βουλευτής. 
Γυναίκα του ήταν η πρώτη θυγατέρα του Μάρκου Μπότσαρη.

Απεβίωσε στην Κορινθία τον Σεπτέμβριο του 1880.

## Πηγές
* 

Κατηγορία:Έλληνες δικαστικοί
Κατηγορία:Έλληνες βουλευτές
Χρηστος